เครือ “ปตท.” ขึ้นยกแผง! อานิสงส์น้ำมันพุ่ง นำทีม PTTEP วิ่ง 5% เล็ง Q2 ยอดขายเพิ่ม
เครือ "ปตท." ขึ้นยกแผง! อานิสงส์ราคาน้ำมัน WTI ปิดพุ่ง 5.40 ดอลลาร์/บาร์เรล ขานรับ EU จ่อคว่ำบาตรน้ำมันรัสเซีย นำทีม PTTEP พุ่ง 5% เล็งงบ Q2 แกร่ง ปริมาณขายเพิ่ม
เครือปตท.ขึ้นยกแผง! อานิสงส์ราคาน้ำมัน WTI ปิดพุ่ง 5.40 ดอลลาร์/บาร์เรล ขานรับ EU จ่อคว่ำบาตรน้ำมันรัสเซีย นำทีม PTTEP พุ่ง 5% เล็งงบ Q2 แกร่ง ปริมาณขายเพิ่ม
7 พ.ค. 2565

ผู้สื่อข่าวรายงานว่า วันนี้ (5 พ.ค. 2565) ณ เวลา 10:15 น. ราคาหุ้นเครือปตท.ต่างปรับตัวขึ้น รับอานิสงส์ราคาน้ำมัน WTI ปิดพุ่ง 5.40 ดอลลาร์/บาร์เรล รับข่าว EU จ่อคว่ำบาตรน้ำมันรัสเซีย ประธานสหภาพยุโรป (EU) เสนอให้ประเทศสมาชิกระงับการน้ำเข้าน้ำมันจากรัสเซีย ซึ่งมาตรการดังกล่าวจะส่งผลให้ตลาดน้ำมันเผชิญภาวะตึงตัวมากขึ้น
โดยจากประเด็นดังกล่าวทำให้ราคาหุ้นกลุ่มปตท.ปรับตัวขึ้น นำทีมโดย บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นอยู่ที่ระดับ 156.50 บาท บวกไป 8.00 บาท หรือขึ้นไป 5.39% โดยทำจุดสูงสุดที่ 158.00 บาท และทำจุดต่ำสุดที่ 152.50 บาท ด้วยมูลค่าการซื้อขาย 1,325.02 ล้านบาท
บริษัท ปตท. จำกัด (มหาชน) หรือ PTT ราคาหุ้นอยู่ที่ระดับ 38.00 บาท บวกไป 0.75 บาท หรือขึ้นไป 2.01% โดยทำจุดสูงสุดที่ 38.00 บาท และทำจุดต่ำสุดที่ 37.50 บาท ด้วยมูลค่าการซื้อขาย 223.40 ล้านบาท
บริษัท พีทีที โกลบอล เคมิคอล จำกัด (มหาชน) หรือ PTTGC ราคาหุ้นอยู่ที่ระดับ 51.00 บาท บวกไป 00.75 บาท หรือขึ้นไป 1.49% โดยทำจุดสูงสุดที่ 51.50 บาท และทำจุดต่ำสุดที่ 50.75บาท ด้วยมูลค่าการซื้อขาย 263.98 ล้านบาท
บริษัท ปตท. น้ำมันและการค้าปลีก จำกัด (มหาชน) หรือ OR ราคาหุ้นอยู่ที่ระดับ 25.25 บาท บวกไป 0.35 บาท หรือขึ้นไป 1.41% โดยทำจุดสูงสุดที่ 25.25 บาท และทำจุดต่ำสุดที่ 25.00 บาท ด้วยมูลค่าการซื้อขาย 223.40 ล้านบาท
บริษัท ไทยออยล์ จำกัด (มหาชน) หรือ TOP ราคาหุ้นอยู่ที่ระดับ 58.00 บาท บวกไป 1.25 บาท หรือขึ้นไป 2.20% โดยทำจุดสูงสุดที่ 58.50  บาท และทำจุดต่ำสุดที่ 57.75 บาท ด้วยมูลค่าการซื้อขาย 227.88 ล้านบาท
บริษัท ไออาร์พีซี จำกัด (มหาชน) หรือ IRPC ราคาหุ้นอยู่ที่ระดับ 3.52 บาท บวกไป 0.02 บาท หรือขึ้นไป 0.57% โดยทำจุดสูงสุดที่ 3.56 บาท และทำจุดต่ำสุดที่ 3.52  บาท ด้วยมูลค่าการซื้อขาย 122.08 ล้านบาท
บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC  ราคาหุ้นอยู่ที่ระดับ 67.00  บาท บวกไป 0.75 บาท หรือขึ้นไป 1.13% โดยทำจุดสูงสุดที่ 67.25 บาท และทำจุดต่ำสุดที่ 66.50 บาท ด้วยมูลค่าการซื้อขาย 110.03 ล้านบาท
อย่างไรก็ตามเบื้องต้นสำหรับราคาหุ้นบนกระดานกลุ่มเครือปตท. ทาง PTTEP ปรับตัวขึ้นแรงสุด โดยบล.เคทีบีเอสที ระบุว่า โดยคาดว่าบริษัทจะเห็นปริมาณการขายเติบโตขึ้นต่อเนื่องในไตรมาส 2 ปี 2565 มีแรงหนุนจากการรับรู้โครงการ G1/61 ซึ่ง PTTEP เป็นผู้ดำเนินโครงการตั้งแต่ 24 เม.ย. 2565
ทั้งนี้ PTTEP คาดว่าปริมาณการขายของโครงการ G1/61 จะลงไประดับต่ำสุดในช่วง 200-250 ล้านลูกบาศก์ฟุตต่อวัน (mmscfd) ในไตรมาส 3 ปี 2565 ก่อนที่จะทยอยเพิ่มถึง 800mmscfd ภายในปี 2567 สำหรับโครงการ Algeria HBR Phase I บริษัทคาดว่าจะเริ่มผลิตได้ในไตรมาส 2 ปี 2565 โดยตั้งเป้าปริมาณการขายเบื้องต้นที่ 4kboed ขณะที่บริษัทจะเป็นผู้ดำเนินโครงการ Yadana ตั้งแต่ 20 ก.ค. 2565 ด้วยสัดส่วนลงทุน 37% หลังจาก Chevron ถอนตัวออกจากโครงการ
นอกจากนี้ คาดว่ากำไรไตรมาส 2 ปี 2565 จะฟื้นตัวจาก hedging loss ที่ลดลง โดยบริษัทได้เปิดเผยว่า เหลือปริมาณที่ป้องกันความเสี่ยง (hedged volume) อีกประมาณ 11 ล้านบาร์เรล สำหรับเวลาที่เหลือของปีนี้ โดยราคา forward ณ สิ้น ไตรมาส 1 ปี 2565 อยู่ที่ประมาณ 98 ดอลลาร์/บาร์เรล เทียบกับราคาน้ำมันดิบ Brent QTD ประมาณ 106 ดอลลาร์/บาร์เรล รับแนะนำ “ถือ” ราคาเป้าหมาย 160.00 บาท